[bookmark: _Hlk98947396]5.pielikums 
 ID Nr. RTU 2026/59
Ar 2026.gada 5.augusta grozījumiem
PROJEKTS

IEPIRKUMA LĪGUMS 

Rīgā,								        Dokumenta datums ir Puses pēdējā
elektroniskā paraksta un tā laika zīmoga datums

Rīgas Tehniskā universitāte, reģistrācijas Nr. 90000068977, kuras vārdā un interesēs, pamatojoties uz Rīgas Tehniskās universitātes Satversmi (apstiprināta RTU Satversmes sapulcē 2022.gada 23. maijā, protokols Nr.35) un 2025.gada 14.aprīļa iekšējiem noteikumiem Nr. 01000-6-e/14 “RTU sagatavoto dokumentu saskaņošanas un parakstīšanas kārtība”, rīkojas administratīvais direktors Juris Iljins (turpmāk – Pasūtītājs), no vienas puses
____“____________”, reģistrācijas numurs_________________, kuras vārdā un interesēs, pamatojoties uz _________, rīkojas ________ (turpmāk – Izpildītājs), no otras puses, 
abi kopā - Puses, bet katrs atsevišķi - Puse, saskaņā ar Publisko iepirkumu likuma 9.panta kārtībā organizētu iepirkumu „Būvuzraudzība RTU objektos - P.Valdena ielā 3, Āzenes ielā 12 un P.Valdena ielā 5” (iepirkumu identifikācijas Nr. RTU 2026/59), __.daļas “__________” (turpmāk – iepirkums) rezultātu, noslēdz šādu līgumu ar pielikumiem (turpmāk – Līgums), par turpmāk minēto:

1. DEFINĪCIJAS

Ja vien tieši nav norādīts vai no konteksta neizriet citādi, Līgumā lietotajiem terminiem ir šāda nozīme:
1.1. Akts – nodošanas – pieņemšanas akts, ar ko tiek pieņemti Pakalpojumi vai to daļa.
1.2. Būvprojekts – SIA "BŪVDIZAINS" izstrādāts būvprojekts tiks precizēts pie līguma slēgšanas atbilstoši iepirkuma daļai
1.3. Galvenais būvuzņēmējs – ar kuru pasūtītājs noslēdzis līgumu par būvdarbiem 1.7.punktā noteiktajiem objektiem.
1.4. Iepirkums – „Būvuzraudzība RTU objektos - P.Valdena ielā 3, Āzenes ielā 12 un P.Valdena ielā 5”, ID Nr. RTU 2026/59.
1.5. Līgumcena – kopējā cena par Pakalpojumu Līgumā noteiktajā kārtībā un apmērā, bez pievienotās vērtības nodokļa.
1.6. Nolikums – iepirkuma nolikums ar pielikumiem un grozījumiem. 
1.7. Objekts – tiks precizēts pie līguma slēgšanas atbilstoši iepirkuma daļai
1.8. Pakalpojums – būvuzraudzība objektā atbilstoši iepirkumam, saskaņotajam būvprojektam, tehniskajai specifikācijai, Izpildītāja tehniskajam piedāvājumam, Latvijas būvnormatīviem, Vispārīgajiem būvnoteikumiem un citiem būvniecību vai būvuzraudzību regulējošajiem normatīvajiem aktiem.
1.9. PVN – pievienotās vērtības nodoklis.

2. LĪGUMA PRIEKŠMETS

2.1. Pasūtītājs uzdod un Izpildītājs apņemas veikt Pakalpojumu objektā visā būvdarbu laikā saskaņā ar Līgumu, t.sk. Līguma tehnisko specifikāciju, Izpildītāja tehnisko piedāvājumu (Līguma 1.pielikums), spēkā esošiem standartiem un normatīvo aktu prasībām.
2.2. Pakalpojuma apjoms noteikts Līguma 1.pielikumā “Tehniskā specifikācijas – Darba uzdevums”.
2.3. Izpildītājs veic Līgumā noteikto Pakalpojumu ar saviem resursiem, materiāliem un tehniskajiem līdzekļiem atbilstoši Līguma noteikumiem.
2.4. Izpildītājs ir atbildīgs par to, lai visā Līguma izpildes laikā tam būtu spēkā esošas licences un sertifikāti, ja tādi ir nepieciešami, kā arī uzņemas atbildību, kas būvuzraugam ir noteikta normatīvajos aktos, kā arī citi darbi, kuru apjomu un kvalitāti nosaka Līgums vai/un būvprojekts.
2.5. Pakalpojumu veikšanai Uzņēmējs piesaista:
2.5.1. Atbildīgais būvuzraugs: _________, sertifikāta Nr. __________. 

3.  LĪGUMA IZPILDES TERMIŅŠ

3.1. [bookmark: _Hlk236059951]Izpildītājs uzsāk veikt Pakalpojumu objektā ar būvdarbu izpildes uzsākšanas dienu, ņemot vērā Pasūtītāja ar būvdarbu veicēju (Galvenais būvuzņēmējs) noslēgto būvdarbu līgumu. Izpildītājs Pakalpojumu veic līdz objekta nodošanai ekspluatācijā. Būvdarbu plānotais uzsākšanas laiks 2026.gada _____ mēnesis tiks precizēts pie līguma slēgšanas atbilstoši iepirkuma daļai. Pasūtītājs piecas darbdienas iepriekš informēs Izpildītāju par termiņu Pakalpojuma uzsākšanai.
3.2. Pasūtītāja plānotais būvdarbu līguma izpildes termiņš: tiks precizēts pie līguma slēgšanas atbilstoši iepirkuma daļai.
3.3. Pasūtītājs, nosūtot rakstisku paziņojumu Izpildītājam, ir tiesīgs noteikt Pakalpojuma izpildes pārtraukumu (tai skaitā tehnoloģisko pārtraukumu), ja būvdarbu līguma ietvaros ir apturēti būvdarbi vai tie nenorit no Pusēm neatkarīgu iemeslu dēļ. Par Pakalpojuma atsākšanu Pasūtītājs rakstiski informē Izpildītāju piecas dienas iepriekš. Pasūtītājs paziņojumu paraksta ar drošu elektronisko parakstu un nosūta uz Izpildītāja pārstāvja (kontaktpersonas) elektronisko pasta adresi. Puses par Pakalpojuma izpildes pārtraukumu (tai skaitā tehnoloģisko pārtraukumu) sagatavo rakstveida vienošanās.
3.4. Līguma izpildes termiņu Puses var grozīt ar rakstveida papildu vienošanos, ko noslēdz pēc vienas no Pusēm ierosinājuma šādos gadījumos:
3.4.1. ja iestājas nepārvaramas varas apstākļi, vai arī ārkārtēju apstākļu rezultātā tiek apgrūtināta vai padarīta neiespējama uz laiku būvdarbu izpilde;
3.4.2. ja Pasūtītājs ir pieprasījis veikt izmaiņas tehniskajā projektā, kas rada izmaiņas būvdarbu apjomos un darbu veikšanas grafikā, un ja šādas izmaiņas nepieciešamas objektīvu, iepriekš neparedzamu apstākļu dēļ.


4. LĪGUMCENA UN NORĒĶINU KĀRTĪBA

4.1. Kopējā līgumcena bez pievienotās vērtības nodokļa (turpmāk – PVN) – ________ EUR, PVN 21% - ________ EUR, kopā – ___________ EUR atbilstoši Līguma 2.pielikumam “Finanšu piedāvājums”, kas ir Līguma neatņemama sastāvdaļa.
4.2. Līguma 4.1.punkta līgumcenā iekļautas visas Izpildītāja izmaksas (nodokļi, materiāli, darbaspēka izmaksas, tehniskais nodrošinājums, transporta izmaksas u.c.), kas Izpildītājam ir vai var rasties, izpildot savas saistības saskaņā ar Līgumu.
4.3. Līgumcena visā Līguma darbības laikā nevar tikt pārsniegta. 
4.4. Maksājumi Izpildītājam tiek veikti vienu reizi mēnesī, maksājot līgumcenas proporcionālo daļu atbilstoši Galvenā būvuzņēmēja padarīto būvdarbu daļai mēnesī (naudas izteiksmē). Samaksa tiek veikta 30 dienu laikā uz Izpildītāja norādīto norēķinu kontu pēc tam, kad Pasūtītājs saņēmis un akceptējis šādus dokumentus:
4.4.1. Aktu par Pakalpojumu vai tā daļas nodošanu - pieņemšanu, kuru apstiprinājuši Pušu pārstāvji;
4.4.2. Izpildītāja iesniegtu rēķinu Pasūtītāja pārstāvim.
4.5. Izpildītā Pakalpojuma apjoma pieņemšana tiek veikta, iesniedzot nodošanas-pieņemšanas aktu, kuru paraksta Puses. Šajā Līguma punktā noteikto nodošanas-pieņemšanas aktu Izpildītājs sagatavo un iesniedz apstiprināšanai Pasūtītājam.
4.6. Izpildītājs reizi mēnesī līdz 10.datumam iesniedz Pasūtītājam ikmēneša ziņojumu atbilstoši tehniskās specifikācijas 4.1.4.16.punktam un darbu izpildes nodošanas-pieņemšanas aktu par iepriekšējā mēnesī faktiski veiktajiem darbiem. Pasūtītājam 10 darbdienu laikā no nodošanas-pieņemšanas akta saņemšanas dienas ir pienākums to parakstīt/apstiprināt vai arī nosūtīt Izpildītājam motivētu atteikumu (rakstiski) ar pamatojumiem pieņemt Pakalpojumu.
4.7. Līguma 4.1.punktā noteiktā līgumcena ir galīga, tā netiek mainīta, ja mainās kopējā būvdarbu vērtība vai tiek grozīts būvdarbu izpildes termiņš atbilstoši Līguma 3.4.punktā noteiktajiem gadījumiem. Papildus līgumcenai Pasūtītājs maksā Izpildītājam PVN normatīvajos aktos noteiktajā kārtībā un apmērā.
4.8. Ja Līgumā noteiktie Pakalpojumi tiek pārtraukti no Izpildītāja neatkarīgu iemeslu dēļ, tad Puses sagatavo aktu par faktiski izpildītajiem Pakalpojumiem, fiksējot Izpildītāja izpildīto Pakalpojumu apjomu proporcionāli uz Līguma pārtraukšanas brīdi izpildīto būvdarbu apjomam. Pasūtītājs 30 dienu laikā no akta parakstīšanas un atbilstoša rēķina saņemšanas samaksā Izpildītājam par faktiski veiktajiem Pakalpojumiem.
4.9. Pasūtītājs apmaksu par Pakalpojumu veic bezskaidras naudas norēķinu veidā. 
4.10. Izpildītājs e-rēķinu Pasūtītājam nosūta elektroniski uz oficiālo elektronisko adresi: EINVOICE@90000068977. Rēķins jāsagatavo strukturētā elektroniskā formātā - XML (Extensible Markup Language), kas atbilst PEPPOL BIS Billing 3.0 specifikācijai.
4.11. Pasūtītājs neapmaksā Izpildītāja rēķinu un/vai nesedz Izpildītāja izmaksas, par kurām atbilstoši Līgumā noteiktajai kārtībai nav parakstīts pieņemšanas – nodošanas akts. 
4.12. Maksājums skaitās izdarīts brīdī, kad Pasūtītājs veicis maksājumu no sava norēķinu konta.
4.13. Izpildītājs, sagatavojot rēķinu, tajā iekļauj informāciju par Pakalpojumu, to apjomu, kopējo cenu, pilnu iepirkuma nosaukumu un identifikācijas numuru, Līguma datumu un numuru, projekta nosaukumu un vienošanās numuru (ja attieicnāms), struktūrvienības kodu – _____. Ja Izpildītājs nav iekļāvis šajā Līguma punktā noteikto informāciju rēķinā, Pasūtītājam ir tiesības prasīt Izpildītājam veikt atbilstošas korekcijas rēķinā un līdz brīdim, kamēr Izpildītājs nav novērsis nepilnības, – neapmaksāt Izpildītājam pienākošo summu.

5. IZPILDĪTĀJA PIENĀKUMI

5.1. Izpildītājam ir šādi pienākumi:
5.1.1. uzsākt Pakalpojumu sniegšanu pēc Pasūtītāja paziņojuma saņemšanas Līgumā noteiktajā termiņā;
5.1.2. ne vēlāk kā trīs darbdienu laikā pēc Līguma spēkā stāšanās dienas iesniegt Pasūtītājam atbildīgā būvuzrauga profesionālās civiltiesiskās atbildības apdrošināšanas līgumu (polisi) saskaņā ar Ministru kabineta 2014.gada 19.augusta noteikumiem Nr.502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu”;
5.1.3. pārbaudīt, vai pirms būvdarbu uzsākšanas ir veikti visi normatīvajos aktos noteiktie būvdarbu sagatavošanas darbi;
5.1.4. saskaņot ar Galveno būvuzņēmēju un Pasūtītāju būvlaukuma nodošanas un ierīkošanas kārtību, mehānisko un elektrisko iekārtu piegādes grafiku, Galvenajam būvuzņēmējam piederošās tehnikas ievešanu un izvešanu no būvlaukuma, kā arī saskaņot citus organizatoriskos jautājumus;
5.1.5. [bookmark: _Hlk236839227]uzraudzīt būvdarbus, atrodoties objektā būvdarbu veikšanas laikā ne mazāk kā piecas dienas nedēļā un ne mazāk kā septiņas stundas darba dienā būvuzrauga klātbūtne būvobjektā jānodrošina 8 stundas nedēļā;
5.1.6. [bookmark: _GoBack]uzraudzīt, lai Galvenais būvuzņēmējs ievēro būvsapulcēs un Līgumā par objekta būvdarbiem noteiktos darbu izpildes termiņus. Termiņu nokavējuma gadījumā nekavējoties rakstiski informēt Pasūtītāju; 
5.1.7. nekavējoties rakstiski informēt Pasūtītāju, ja būvdarbi tiek veikti nekvalitatīvi, ja tiek konstatētas patvaļīgas atkāpes no tehniskā projekta vai noslēgtā būvniecības līguma un netiek ievērotas Latvijas būvnormatīvu vai darba aizsardzības normatīvo aktu prasības, un iesniegt Galvenajam būvuzņēmējam rakstisku pieprasījumu nekavējoši pārtraukt būvdarbus līdz konstatēto trūkumu novēršanai;
5.1.8. pārliecināties un regulāri uzraudzīt, ka Galvenais būvuzņēmējs ievēro normatīvajos aktos noteiktās drošības un darba aizsardzības prasības;
5.1.9. bez iepriekšējas rakstiskas Pasūtītāja piekrišanas Izpildītājs nav tiesīgs pieņemt lēmumus, kas ir saistīti un var izraisīt noteikto būvdarbu izpildes termiņu, apjomu grozīšanu, vai ar būvdarbu izmaksu palielināšanu;
5.1.10. informēt Pasūtītāju par visiem apstākļiem, kas var neparedzēti ietekmēt objekta sekmīgus būvdarbus vai ekspluatāciju;
5.1.11. nekavējoties, bet ne vēlāk kā nākamajā darba dienā, ierasties objektā pēc Pasūtītāja, autoruzrauga, būvinspektora vai būvvaldes citas amatpersonas uzaicinājuma;
5.1.12. Līguma izpildes termiņa beigās nodot Pasūtītājam visu ar objektu saistīto dokumentāciju;
5.1.13. kontrolēt būvdarbu apjomu un izmaksu atbilstību Pasūtītāja apstiprinātajām izmaksu tāmēm un nepieļaut izmaksu nepamatotu un būvdarbu līgumam neatbilstošu pieaugumu; 
5.1.14. pieņemt tikai tos darbus, kas izpildīti atbilstoši Līgumam, būvprojektam un normatīvajos aktos noteiktajām prasībām; 
5.1.15. ziņot Pasūtītājam un atbildīgajām institūcijām par būvdarbu vadītāja prombūtni būvdarbu laikā, būvniecību reglamentējošo normatīvo aktu pārkāpumiem būvdarbu sagatavošanas un būvdarbu laikā, kā arī par atkāpēm no būvprojekta;
5.1.16. nekavējoties izziņot strādājošo evakuāciju no būvlaukuma, ja būvlaukumā konstatētas bīstamas konstrukciju deformācijas, sabrukšanas pazīmes vai tieši ugunsgrēka izcelšanās vai eksplozijas draudi, un paziņot par to Pasūtītājam, būvvaldei, kā arī, ja nepieciešams, izsaukt Valsts ugunsdzēsības un glābšanas dienesta un citu speciālo dienestu pārstāvjus normatīvajos aktos noteiktajā kārtībā. Izpildītājs rīkojumus un darbības koordinē ar atbildīgo būvdarbu vadītāju;
5.1.17. piedalīties būves pieņemšanā ekspluatācijā;
5.1.18. parakstīt vai būvniecības informācijas sistēmā apstiprināt apliecinājumu par būves gatavību ekspluatācijai, ja objekts ir realizēts atbilstoši būvprojektam un ir izpildīti Vispārīgo būvnoteikumu 125.9. apakšpunktā noteiktajā kārtībā izteiktie būvuzrauga norādījumi;
5.1.19. pēc objekta nodošanas ekspluatācijā pēc Pasūtītāja uzaicinājuma nodrošināt atbildīgā būvdarbu būvuzrauga vai citas kompetentas personas dalību uzraugošās institūcijas organizētās pēc projekta pārbaudēs (ja attiecināms);
5.1.20. nekavējoties nomainīt būvuzraudzības izpildē iesaistītu būvuzraugu, ja to rakstiski pieprasa Pasūtītājs un pamato to ar kādu no šādiem iemesliem:
4.1.13.1. Līgumā noteikto saistību vai pienākumu nepildīšanu;
4.1.13.2. atkārtotu tādu darbību veikšanu, kas kaitē darba drošībai, veselībai vai vides aizsardzībai;
4.1.13.3. tiek pārkāptas būvuzraudzību regulējošās tiesību normas.
5.2. Izpildītājam jāveic arī citi pienākumi saskaņā ar tehnisko specifikāciju.

6. PASŪTĪTĀJA PIENĀKUMI

6.1. Pasūtītājam ir šādi galvenie pienākumi:
6.1.1. norēķināties ar Izpildītāju par padarītajiem Pakalpojumiem Līgumā noteiktajā kārtībā;
6.1.2. sniegt Izpildītājam Pasūtītāja rīcībā esošo Līguma izpildei nepieciešamo informāciju un dokumentāciju.
6.1.3. Pasūtītājs ir tiesīgs apturēt Pakalpojumu veikšanu, ja Izpildītājs neievēro Līgumā noteiktās prasības līdz pārkāpuma novēršanai vai zaudējumu segšanai.
6.1.4. Pasūtītājs ir tiesīgs nepieņemt izpildītos Pakalpojumus, ja tie ir izpildīti nekvalitatīvi vai nepilnīgi, ja tie neatbilst Līgumam vai ja iztrūkst kāds no nepieciešamajiem dokumentiem. Pasūtītājs paziņo Izpildītājam par atteikumu pieņemt Pakalpojumus un Izpildītājs piecu dienu laikā novērš radušos trūkumus.

7. PERSONĀLA UN APAKŠUZŅĒMĒJU NOMAIŅA UN IESAISTE

7.1. Izpildītājs Pakalpojuma izpildē nodrošina šādu personālu: ___________________.
7.2. Izpildītājs nav tiesīgs bez saskaņošanas ar Pasūtītāju veikt piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus Līguma izpildē. Pasūtītājs var prasīt personāla un apakšuzņēmēja viedokli par nomaiņas iemesliem. 
7.3. Piedāvājumā norādītā personāla nomaiņa pieļaujama tikai Līgumā noteikumos norādītajā kārtībā un gadījumos. Pasūtītājs nepiekrīt piedāvājumā norādītā personāla nomaiņai Līguma noteikumos norādītajos gadījumos un gadījumos, kad piedāvātais personāls neatbilst iepirkuma procedūras dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu.
7.4. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
7.4.1. piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām;
7.4.2. tiek nomainīts apakšuzņēmējs, uz kura iespējām iepirkuma procedūrā izraudzītais pretendents balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu iepirkuma procedūrā izraudzītais pretendents atsaucies, apliecinot savu atbilstību iepirkuma procedūrā noteiktajām prasībām, vai tas atbilst Publisko iepirkumu likuma 42. panta pirmajā daļā minētajiem pretendentu izslēgšanas gadījumiem;
7.4.3. piedāvātais apakšuzņēmējs, kura sniedzamo pakalpojumu vērtība ir vismaz 10 procenti no kopējās iepirkuma līguma vērtības, atbilst Publisko iepirkumu likuma 42. panta pirmajā daļā minētajiem pretendentu izslēgšanas gadījumiem;
7.4.4. apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
7.5. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
7.6. Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma 42. panta noteikumus. Publisko iepirkumu likuma 42. panta trešajā daļā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.
7.7. Pasūtītājs pieņem lēmumu atļaut vai atteikt iepirkuma procedūrā izraudzītā pretendenta (Līguma puses) personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Publisko iepirkumu likuma 62.panta noteikumiem.

8. PUŠU ATBILDĪBA 

8.1. Puses ir savstarpēji atbildīgas par līgumsaistību nepienācīgu izpildi, kā arī atlīdzina otrai Pusei šajā sakarā radušos zaudējumus.  
8.2. Ja ārvalstu finanšu instrumenta vadībā iesaistīta kompetentā iestāde saistībā ar Izpildītāja darbību vai bezdarbību ir noteikusi ārvalstu finanšu instrumenta finansēta projekta izmaksu korekciju, Izpildītājs 30 dienu laikā no attiecīga Pasūtītāja paziņojuma saņemšanas atlīdzina Pasūtītājam zaudējumus piemērotās finanšu korekcijas apmērā.
8.3. Izpildītājs uzņemas pilnu atbildību par Pakalpojuma sniegšanas laikā Galvenajam būvuzņēmējam doto saistošo rīkojumu un norādījumu, saskaņoto un akceptēto dokumentu, atbilstību spēkā esošajiem normatīvajiem aktiem un Pasūtītāja interesēm, kā arī par visiem būvuzraudzības laikā patstāvīgi pieņemtajiem lēmumiem.
8.4. Ja Izpildītājs neierodas uz būvsapulcēm, neiesniedz Līgumā paredzētās atskaites vai neievēro citus Līguma 5.1.apakšpunktos minētos pienākumus, Pasūtītājam ir tiesības piemērot Izpildītājam līgumsodu 0,5 % apmērā no kopējās līgumcenas par katru pārkāpuma gadījumu, bet ne vairāk kā 10% no kopējās līgumcenas. 
8.5. Ja Izpildītāja darbība vai bezdarbība ir par pamatu objekta būvdarbu izpildes termiņa kavējumam, Pasūtītājam ir tiesības piemērot Izpildītājam līgumsodu 1 % apmērā no kopējās līgumcenas  par katru nokavēto dienu, bet ne vairāk kā 10% no kopējās līgumcenas.
8.6. Ja Izpildītājs bez attaisnojuma kavē no Galvenā būvuzņēmēja saņemto būvdarbu izpildes dokumentācijas izskatīšanu un apstiprināšanu ilgāk par 10 dienām, Pasūtītājam ir tiesības piemērot Izpildītājam līgumsodu 1 % apmērā no kopējās līgumcenas par katru nokavēto dienu, bet ne vairāk kā 10% no kopējās līgumcenas.
8.7. Ja Pasūtītājs neveic maksājumus Līguma 4.4.punktā noteiktajā termiņā, Pasūtītājs maksā Izpildītājam līgumsodu 0.5 % apmērā no termiņā nesamaksātās summas par katru kavējuma dienu, bet ne vairāk kā 10% no termiņā nesamaksātās summas.
8.8. Līgumsoda samaksa neatbrīvo Puses no Līgumā noteikto saistību izpildes.
8.9. Līgumsodu, ko saskaņā ar Līguma noteikumiem Izpildītājam ir jāmaksā Pasūtītājam, Pasūtītājs ir tiesīgs ieturēt no jebkura maksājuma, kas Pasūtītājam saskaņā ar Līgumu jāveic Izpildītājam. 

9. INFORMĀCIJAS KONFIDENCIALITĀTES NOTEIKUMI UN FIZISKO PERSONU DATU APSTRĀDE

9.1. Jebkāda informācija, kuru Pasūtītājs ir nodevis vai darījis zināmu Izpildītājam Līgumā paredzēto saistību izpildei, ir uzskatāma par konfidenciālu, un Izpildītājs apņemas to izmantot tikai šajā Līgumā paredzēto saistību izpildes nodrošināšanai.
9.2. Par Pasūtītāja konfidenciālu informāciju uzskatāma un pie neizpaužamām ziņām pieskaitāma jebkāda esoša vai darba procesā iegūta vārdiska vai rakstiska, tekstuāla vai vizuāla, vai datu bāzē esoša Pasūtītāja finansiāla, ekonomiska, juridiska vai cita satura informācija, kas Izpildītājam nodota vai kļuvusi zināma, pildot Līgumā paredzētās saistības.
9.3. Izpildītājs apņemas Līguma darbības laikā un pēc tā izbeigšanas bez Pasūtītāja iepriekšējas rakstiskas atļaujas neizpaust, neizplatīt un jebkādā citādā veidā nenodot trešajām personām Izpildītāja rīcībā nonākušo konfidenciālo informāciju, neizmantot to savās personīgajās interesēs, kā arī rūpēties, lai tā nebūtu tieši vai netieši pieejama trešajām personām, ciktāl normatīvajos aktos nav noteikts citādi. 
9.4. Izpildītājs apņemas nodrošināt šo informācijas konfidencialitātes noteikumu izpildi arī no Izpildītāja darbinieku un jebkuru trešo personu puses, ko Izpildītājs uz savu risku iesaista Pakalpojuma sniegšanā. 
9.5. Puses vienojas, ka konfidencialitātes ierobežojumi neattiecas uz publiski pieejamu informāciju, kā arī uz informāciju, kuru saskaņā ar normatīvo aktu prasībām un Līguma noteikumiem ir paredzēts darīt zināmu trešajām personām.
9.6. Pusēm ir jānodrošina, lai fizisko personu datu apstrāde notiek atbilstoši Eiropas Parlamenta un Pusēm ir jānodrošina, lai fizisko personu datu apstrāde notiek atbilstoši Eiropas Parlamenta un Padomes 2016.gada 27.aprīļa regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula), Fizisko personu datu apstrādes likuma un citu normatīvo aktu noteiktām prasībām.
9.7. Izpildītājs veic personas datu apstrādi tikai tādā apjomā, lai nodrošinātu Pakalpojuma izpildi. 
9.8. Izpildītājs neizmanto viņa rīcībā nodotos personas datus ar Pakalpojuma izpildi neizrietošiem nolūkiem vai citādi, kā vien saskaņā ar Pasūtītāja rakstveida norādījumiem, ja vien to nepieprasa normatīvie akti.
9.9. Izpildītājs ir atbildīgs, lai tā darbinieki ievērotu Līguma noteikumu izpildi un spēkā esošos normatīvos aktus, kas attiecas uz personas datu apstrādi.
[šis nodaļas punkti, kuri attiecināmi uz fizisko personu datu apstrādi var tikt precizēts vai papildināti Pusēm par to vienojoties.]

10. NEPĀRVARAMA VARA

10.1. Puses tiek atbrīvotas no atbildības par daļēju vai pilnīgu šajā Līgumā paredzēto saistību neizpildi, ja šāda saistību neizpilde ir radusies nepārvaramas varas (ForceMajeure) iestāšanās rezultātā pēc Līguma parakstīšanas dienas kā ārkārtēji apstākļi, kurus Pusēm nebija iespējams ne paredzēt, ne novērst. 
10.2. Pie ForceMajeure pieskaitāmi notikumi, kas neiekļaujas Pušu iespējamās kontroles un ietekmes robežās – ūdens plūdi, zemestrīce un citas dabas stihijas, ugunsnelaime, karš un kara darbība, streiki, kā arī likumdevēja, izpildinstitūciju un tiesu institūciju pieņemtie akti.
10.3. Par nepārvaramas varas apstākli nevar tikt atzīts Izpildītāja saistību neizpilde, vai nesavlaicīga izpilde.
10.4. Pusei, kura nokļuva ForceMajeure apstākļos, bez kavēšanās, iespējami īsākā laikā par šādiem apstākļiem rakstiski jāziņo otrai Pusei. Ziņojumam jāpievieno izziņa, ko izsniegušas kompetentas iestādes un kura satur minēto apstākļu apstiprinājumu un raksturojumu. 
10.5. Ar rakstisko vienošanos Puses apliecinās, vai šādi ForceMajeure apstākļi traucē vai padara Līguma saistību izpildi par neiespējamu, kā arī izlems līgumsaistību turpināšanas (vai izbeigšanas) būtiskos jautājumus, un pievienos Līguma. Līgumsaistību turpināšanas gadījumā Puses apņemas līgumsaistību termiņu pagarināt atbilstoši tam laika posmam, kas būs vienāds ar iepriekš minēto apstākļu izraisīto kavēšanos. 
10.6. Ja Līguma 10.2.punktā minēto apstākļu dēļ saistības nav iespējams izpildīt ilgāk par 30 dienām, tad Pusēm ir tiesības atteikties no Līguma izpildes. Līguma izbeigšanas gadījumā katrai Pusei ir jāatdod otrai Pusei tas, ko tā izpildījusi vai par izpildīto jāatlīdzina.
10.7. Puses ir atbrīvoti no atbildības par Līguma noteikto pienākumu pilnīgu vai daļēju neizpildi, ja šāda neizpilde radusies nepārvarama, ārkārtēja gadījuma dēļ, ko attiecīgā Puse nevarēja paredzēt un novērst. 

11. DOMSTARPĪBAS UN STRĪDI

11.1. Visus jautājumus un strīdus, kas radušies Līguma izpildes laikā, Puses cenšas atrisināt sarunu ceļā.
11.2. Ja vienošanās netiek panākta viena mēneša laikā, strīdi tiek risināti Latvijas Republikas normatīvajos aktos paredzētajā kārtībā vispārējās jurisdikcijas tiesā.
11.3. Pirms vēršanās vispārējās jurisdikcijas tiesā, ārpustiesas strīda risināšanai, izvērtēšanai un viedokļa sniegšanai Puses var piesaistīt attiecīgās jomas neatkarīgus ekspertus. Eksperta pakalpojumus apmaksā Puse, kura pieaicina ekspertus, savukārt, pēc strīda izšķiršanas, izdevumus par eksperta pakalpojumiem apmaksā vainīgā Puse. 


12. LĪGUMA SPĒKĀ ESAMĪBA, LĪGUMA GROZĪŠANA UN IZBEIGŠANA

12.1. Līgums sagatavots elektroniski, parakstīts ar drošu elektronisko parakstu un satur laika zīmogu. Līguma parakstīšanas datums ir pēdējā pievienotā droša elektroniskā paraksta un tā laika zīmoga datums. Pusēm ir pieejams abpusēji parakstīts Līgums elektroniskā formātā.
12.2.  Līgumam kā neatņemamas sastāvdaļa pievienoti šādi pielikumi:
1.pielikums – “Tehniskā specifikācija – Darba uzdevums”;
2.pielikums – “Finanšu piedāvājums”.
12.3. Līgums stājas spēkā tā abpusējas parakstīšanas dienā un ir spēkā līdz saistību izpildei, izņemot gadījumus, kad Līgums ir izbeigts vai pārtraukts, saskaņā ar Līguma noteikumiem.
12.4. Līgumu var grozīt, papildināt pēc Pušu rakstveida vienošanās, pamatojoties uz Latvijas Republikas normatīvajiem aktiem un ievērojot Publisko iepirkumu likuma 61. pantā noteikto. Būtiski līguma grozījumi saskaņā ar Publisko iepirkumu likuma 61.panta trešās daļas 1.punkta regulējumu ir pieļaujami, ja iepirkuma dokumentācijā jau sākotnēji ir skaidri un nepārprotami  paredzēta grozījumu iespējamība, nosacījumi, ar kādiem grozījumi ir pieļaujami, grozījumu apjoms un būtība; šādi noteikumi par grozījumiem var attiekties uz līgumcenas pārskatīšanu, izvēles iespēju izmantošanu, kā arī uz citiem iepirkuma līguma izpildes aspektiem, lai pretendents, jau sagatavojot piedāvājumu, varētu ar tiem rēķināties.
12.5. Pasūtītājam un Izpildītājam ir tiesības vienpusēji izbeigt Līgumu pirms no tā visu izrietošo saistību izpildes, brīdinot par to rakstiski otro Pusi 20 dienas iepriekš. 
12.6. Pasūtītājs ir tiesīgs vienpusēji atkāpties no Līguma, ja:
12.6.1. ir pasludināts Izpildītāja maksātnespējas process vai iestājušies citi apstākļi, kas liedz vai liegs Izpildītājam turpināt Līguma izpildi saskaņā ar Līguma noteikumiem vai, kas negatīvi ietekmē Pasūtītāja tiesības, kuras izriet no Līguma;
12.6.2. pret Izpildītāju tikušas vērstas tiesiskas darbības, kas saistītas ar aresta uzlikšanu vairāk kā 50% no Izpildītāja bilances aktīviem;
12.6.3. Izpildītājs tiek izslēgts no Būvkomersantu reģistra;
12.6.4. Izpildītāja piesaistītam speciālistam anulēts sertifikāts un Izpildītājs nav nodrošinājis personāla nomaiņu atbilstoši Līguma noteikumiem;
12.6.5. Izpildītājs nenodrošina Izpildītāja piedāvājumā norādīto apakšuzņēmēju vai speciālistu piedalīšanos Līguma izpildē un 30 dienu laikā nav novērsis šādu Līguma pārkāpumu un nav nomainījis apakšuzņēmēju vai speciālistu Līgumā noteiktā kārtībā
12.6.6. Izpildītājs kavē Līgumā noteikto Pakalpojuma uzsākšanas termiņu ilgāk par piecām dienām;
12.6.7. Izpildītājs vismaz uz trīs darbdienām nepamatoti pārtrauc Līgumā noteikto Pakalpojuma sniegšanu;
12.6.8. Izpildītājs atkārtoti nepilda Līgumā paredzētās saistības, par ko Pasūtītājs ir rakstveidā paziņojis Izpildītājam; 
12.6.9. Izpildītājs Līguma noslēgšanas vai Līguma izpildes laikā ir sniedzis nepatiesas ziņas vai apliecinājumus; 
12.6.10. Izpildītājs Līguma noslēgšanas vai Līguma izpildes laikā pārkāpis normatīvo aktu attiecībā uz Līguma slēgšanu vai izpildi;
12.6.11. Izpildītājs Pasūtītājam nodarījis zaudējumus;
12.6.12. Izpildītājs ir patvaļīgi pārtraucis Līguma izpildi, tai skaitā, Izpildītājs nav sasniedzams juridiskajā adresē;
12.6.13. Līgumā ir izdarīti būtiski grozījumi, kas nav pieļaujami saskaņā ar Publisko iepirkumu likuma 61.panta pirmo daļu;
12.6.14. Līgums nav noslēgts atbilstoši iepirkuma procedūras dokumentos paredzētajiem noteikumiem, vai ir mainīti būtiski iepirkuma procedūras dokumentos iekļautā Līguma projekta noteikumi;
12.6.15. Līgumu nav iespējams izpildīt tādēļ, ka Līguma izpildes laikā Izpildītājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
12.6.16. pirms Līguma noslēgšanas pastāvējuši Līguma 12.6.15.punktā noteiktie apstākļi, bet Pasūtītājam tie nebija zināmi;
12.6.17. iepirkuma līguma izpildē, Izpildītājs izmanto Krievijas Federācijas un Baltkrievijas Republikas pakalpojumus;
12.6.18. citos Līgumā noteiktajos gadījumos.
12.7. Līguma 12.6.punktā noteiktajos gadījumos Līgums ir uzskatāms par izbeigtu 7. dienā pēc attiecīga Pasūtītāja rakstveida paziņojuma nosūtīšanas Izpildītājam. 
12.8. Pusēm iepriekš rakstveidā vienojoties ir tiesības izbeigt Līgumu pirms no tā visu izrietošo saistību izpildes.
12.9. Citos gadījumos Līgumu var izbeigt vienpusēji tikai gadījumos, kas tieši paredzēti Latvijas Republikas normatīvajos aktos. 
12.10. Jebkurā Līguma izbeigšanas gadījumā Puses apņemas izpildīt visas saistības, kas tām radušās vienai pret otru līdz Līguma izbeigšanas brīdim. 
12.11. Visos citos jautājumos, ko neregulē Līguma noteikumi, Puses ievēro spēkā esošajos Latvijas Republikas normatīvajos aktos noteikto kārtību.
12.12. Līguma nodaļu virsraksti ir lietoti vienīgi ērtībai un nevar tikt izmantoti Līguma noteikumu interpretācijai.
12.13. Ja kāds no Līguma punktiem zaudē juridisko spēku, tad tas neietekmē citus šā Līguma noteikumus.




13. KONTAKTPERSONAS

13.1. Pasūtītāja pārstāvis, kurš atbildīgs par Līguma saistību izpildi ir _______, tālrunis _______, e ‑ pasts: ___________ (turpmāk – Pasūtītāja pārstāvis).
Pasūtītājs pilnvaro Pasūtītāja pārstāvi Pasūtītāja vārdā veikt šādas darbības:
13.1.1. kontrolēt Līguma saistību izpildi;
13.1.2. pārbaudīt Pakalpojuma atbilstību Līgumam;
13.1.3. pieņemt Izpildītāja sniegto Pakalpojumu un Pasūtītāja vārdā parakstīt pieņemšanas – nodošanas aktu;
13.1.4. parakstīt aktu par Pakalpojuma nepieņemšanu (ja attiecināms).
13.2. Kontaktpersona no Izpildītāja puses ir _____________, tālrunis ____________, e-pasts: _________________.
13.3. Pasūtītāja pārstāvis ar Izpildītāju par Pakalpojuma izpildi, norādījumiem un kārtību sazinās, izmantojot Līgumā norādītos e-pastus.
13.4. Puses apņemas iespējami savlaicīgi informēt viena otru par izmaiņām pilnvaroto personu sastāvā, kontaktinformācijā vai atsevišķu personu pilnvarojuma apjoma izmaiņām, vai Pušu rekvizītos.

PUŠU REKVIZĪTI

Pasūtītājs:						Izpildītājs:
Rīgas Tehniskā universitāte				
Ķīpsalas iela 6A, Rīga, LV-1048			


[bookmark: _Hlk106201038]8.pielikums 
 Nolikumam ID Nr. RTU 2022/60

Iepirkuma līguma izpildē piesaistīto apakšuzņēmēju saraksts
Atklātam konkursam „Būvuzraudzības pakalpojumi Baltijas Biomateriālu ekselences centra ēkas jaunbūvei” 
ID Nr. RTU 2022/60

	Apakšuzņēmēja nosaukums, reģistrācijas numurs, adrese un kontaktpersona*
	Nododamo darbu apjoms (% no līguma kopējās cenas)
	Īss apakšuzņēmēja veicamo darbu apraksts (darba daļas nosaukums)
	Pretendents balstās uz apakšuzņēmēja iespējām savas kvalifikācijas apliecināšanai 
 (Jā / Nē)

	
	
	
	

	
	
	
	

	
	
	
	

	Kopā (%):
	
	


*pievienojot katra apakšuzņēmēja apliecinājumu par tā gatavību veikt tam izpildei nododamo līguma daļu, saskaņā ar nolikuma 9.pielikumā noteikto formu.


Pretendents un tā juridiskais statuss:								
Pretendenta paraksttiesīgās personas amats, vārds, uzvārds:					
Datums:								__________________




[bookmark: _Hlk106201125]9.pielikums 
 Nolikumam ID Nr. RTU 2022/60

[bookmark: _Hlk39596463]Iepirkuma līguma izpildē piesaistītā apakšuzņēmēja apliecinājums
Atklātam konkursam „Būvuzraudzības pakalpojumi Baltijas Biomateriālu ekselences centra ēkas jaunbūvei” 
ID Nr. RTU 2022/60


Apliecinām, ka mēs  <apakšuzņēmēja nosaukums, reģistrācijas numurs>  esam gatavi izpildīt iepirkuma līguma izpildē iesaistīto apakšuzņēmēju sarakstā norādīto mums nododamo atklātam konkursam „Būvuzraudzības pakalpojumi Baltijas Biomateriālu ekselences centra ēkas jaunbūvei”, ID Nr. RTU 2022/60, līguma daļu, gadījumā, ja ar pretendentu <pretendenta nosaukums, reģistrācijas numurs> tiks noslēgts iepirkuma līgums.

______________________________________________________
(paraksttiesīgās personas paraksts, paraksta atšifrējums)


2022.gada ____._____________

